CELEX: 31999R1126
Language: el
Date: 1999-05-28 00:00:00
Title: Κανονισμός (ΕΚ) αριθ. 1126/1999 της Επιτροπής της 28ης Μαΐου 1999 για τον καθορισμό, σύμφωνα με τον κανονισμό (ΕΚ) αριθ. 411/97, του ανωτάτου ορίου της κοινοτικής οικονομικής ενισχύσεως που θα χορηγηθεί στις οργανώσεις παραγωγών που έχουν συστήσει επιχειρησιακό ταμείο για το 1998

Avis juridique important

|

31999R1126

Κανονισμός (ΕΚ) αριθ. 1126/1999 της Επιτροπής της 28ης Μαΐου 1999 για τον καθορισμό, σύμφωνα με τον κανονισμό (ΕΚ) αριθ. 411/97, του ανωτάτου ορίου της κοινοτικής οικονομικής ενισχύσεως που θα χορηγηθεί στις οργανώσεις παραγωγών που έχουν συστήσει επιχειρησιακό ταμείο για το 1998  

Επίσημη Εφημερίδα αριθ. L 135 της 29/05/1999 σ. 0047 - 0047

ΚΑΝΟΝΙΣΜΟΣ (ΕΚ) αριθ. 1126/1999 ΤΗΣ ΕΠΙΤΡΟΠΗΣτης 28ης Μαΐου 1999για τον καθορισμό, σύμφωνα με τον κανονισμό (ΕΚ) αριθ. 411/97, του ανωτάτου ορίου της κοινοτικής οικονομικής ενισχύσεως που θα χορηγηθεί στις οργανώσεις παραγωγών που έχουν συστήσει επιχειρησιακό ταμείο για το 1998Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 411/97 της Επιτροπής, της 3ης Μαρτίου 1997, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα, τα επιχειρησιακά ταμεία και την κοινοτική χρηματική ενίσχυση(1), όπως τροποποιήθηκε τελευταία από τον κανονισμό (ΕΚ) αριθ. 1013/1999(2), και ιδίως το άρθρο 10,Εκτιμώντας:(1) ότι το άρθρο 15 παράγραφος 1 του κανονισμού (ΕΚ) αριθ. 2200/96 του Συμβουλίου(3), όπως τροποποιήθηκε από τον κανονισμό (ΕΚ) αριθ. 857/1999 της Επιτροπής(4), προβλέπει τη χορήγηση κοινοτικής χρηματικής ενισχύσεως στις οργανώσεις παραγωγών οι οποίες συνιστούν επιχειρησιακό ταμείο· ότι η παράγραφος 5 του άρθρου αυτού προβλέπει ότι, έως το 1999, το ανώτατο όριο της ενισχύσεως αυτής είναι το 4 % της αξίας της παραγωγής που διαθέτει στο εμπόριο κάθε οργάνωση παραγωγών, υπό τον όρο ότι το συνολικό ποσό των χρηματικών ενισχύσεων αντιπροσωπεύει τουλάχιστον το 2 % του συνόλου του κύκλου εργασιών όλων των οργανώσεων παραγωγών· ότι από το 1999, το 4 % θα αυξηθεί σε 4,5 % και το ποσοστό του συνόλου του κύκλου εργασιών θα αυξηθεί από 2 σε 2,5 %·(2) ότι, σύμφωνα με τις πληροφορίες που διαβιβάστηκαν στην Επιτροπή από τα κράτη μέλη σε εφαρμογή του άρθρου 10 του κανονισμού (ΕΚ) αριθ. 411/97, οι ζητούμενες οικονομικές ενισχύσεις για το 1998 από τις οργανώσεις παραγωγών ανέρχονται σε 264,40 εκατομμύρια EUR για συνολικό κύκλο εργασιών όλων των οργανώσεων παραγωγών 11893,95 εκατομμύρια EUR· ότι πρέπει συνεπώς να καθορισθεί το ανώτατο όριο της κοινοτικής ενισχύσεως που προαναφέρθηκε σε 2,9180 % της αξίας της παραγωγής που διαθέτει στο εμπόριο κάθε οργάνωση παραγωγών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η κοινοτική χρηματική ενίσχυση που αναφέρεται στο άρθρο 15 παράγραφος 1 του κανονισμού (ΕΚ) αριθ. 2200/96 καθορίζεται σε 2,9180 % της αξίας της παραγωγής που διαθέτει στο εμπόριο κάθε οργάνωση παραγωγών για τις αιτήσεις ενισχύσεως που αναφέρονται στο 1998.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Μαΐου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 62 της 4.3.1997, σ. 9.(2) ΕΕ L 123 της 13.5.1999, σ. 42.(3) ΕΕ L 297 της 21.11.1996, σ. 1.(4) ΕΕ L 108 της 27.4.1999, σ. 7.